Source: https://www.hel.fi/static/public/hela/Kaupunginvaltuusto/Suomi/Paatoshistoria/2017/Keha_2017-08-30_Kvsto_14_Pk/3A89B721-EAD7-C93A-87CA-5E74A7600001/Tapanilan_Kertojantie_9n_ja_11n_asemakaavan_muutta.html
Timestamp: 2020-07-08 12:06:32+00:00
Document Index: 11466810

Matched Legal Cases: ['kko ', '§ 745', '§ 10', '§ 144', '§ 377', '§ 348']

HEL 2011-003901 T 10 03 03
Kaupunginvaltuusto päätti kaupunginhallituksen ehdotuksen mukaisesti hyväksyä 39. kaupunginosan (Tapaninkylä, Tapanila) korttelin 39213 tonttien 1 ja 2 sekä puistoalueen asemakaavan muutoksen 25.10.2016 päivätyn ja 17.5.2017 muutetun piirustuksen numero 12393 mukaisena ja asemakaavaselostuksesta ilmenevin perustein.
Asemakaavan muutoksen nro 12393 kartta, päivätty 25.10.2016, muutettu 17.5.2017
Asemakaavan muutoksen nro 12393 selostus, päivätty 25.10.2016, muutettu 17.5.2017
Vuorovaikutusraportti 25.10.2016, täydennetty 17.5.2017
Asemakaavan muutos koskee erillispientalo- ja puistoalueita, jotka sijaitsevat Tapanilassa. Kaavaratkaisu mahdollistaa neljän uuden erillispientalotontin muodostamisen.
Tavoitteena on muuttaa puistoalue sekä osa nykyisestä enintään kaksiasuntoisten pientalojen korttelialueesta uusiksi tonteiksi. Tontit
merkitään erillispientalojen korttelialueeksi, jolla ympäristö on säilytettävä. Kertojantie 9:ssä sijaitseva rakennus suojellaan asemakaavamääräyksellä. Tuomaankujan kulmaukseen sijoitetulle uudelle tontille on merkitty rakennusala, johon saa sijoittaa siirtämällä säilytettävän kulttuurihistoriallisesti merkittävän rakennuksen.
Uutta asuntokerrosalaa on 560 k-m².
Kaavaratkaisu on oikeusvaikutteisen yleiskaavan ja uuden yleiskaavan (kaupunginvaltuusto 26.10.2016) mukainen.
Alueella on voimassa kaavat numero 8295 ja 10757 vuosilta 1981 ja 2000.
Tontit ja puistoalue sijaitsevat Tapanilan kulttuurihistoriallisesti arvokkaalla pientaloalueella. Molemmilla tonteilla sijaitsee omakotitalo. Kertojantie 9:n asuinrakennus on sr-3-merkinnällä suojeltu 1930-luvun talo, viereisen tontin asuinrakennus on valmistunut 1980-luvun lopulla. Puistoalue (Kertojanpuisto) on rakentamaton ja sillä sijaitsee muuntamo sekä vanha talousrakennus.
Kaavaratkaisu on tehty tonttien omistajien hakemusten johdosta ja kaupungin aloitteesta. Kaavaratkaisun sisältö on neuvoteltu hakijoiden kanssa. Helsingin kaupunki omistaa puistoalueen pohjoisosan. Korttelialue sekä eteläosa puistosta ovat yksityisomistuksessa.
Asemakaavan muutosehdotus on ollut julkisesti nähtävillä 18.11. - 19.12.2016. Kaavaehdotuksesta ei tehty muistutuksia.
Kaavaehdotuksesta saatiin Helen Sähköverkko Oy:n, Helsingin seudun ympäristöpalvelut -kuntayhtymän (HSY), kaupunginmuseon, kiinteistöviraston, pelastuslautakunnan, rakennusvalvontaviraston, yleisten töiden lautakunnan ja ympäristökeskuksen lausunnot.
Kiinteistöviraston lausunto kohdistui puistoalueen osalle kaavoitetun tontin 13 rakennusaloihin.
Yleisten töiden lautakunnan lausunnossa todetaan poistuvan viheralueen aiheuttavan muutoksia alueen hulevesien viivytyskapasiteettiin Longinojan valuma-alueella.
Rakennusvalvontavirasto esittää kannanotossaan tiiviin rakentamisen aiheuttavan erikoisrakenteita ja kaavassa olevien rakennusten enimmäiskorkeuksien vaativan mahdollisesti vähäistä poikkeamista rakennusluvan yhteydessä.
Päätösehdotus on entisen kaupunkisuunnitteluviraston tarkistetun esityksen mukainen.
Havainnekuva 25.10.2016
Kaupunginhallitus 21.08.2017 § 745
Kaupunginvaltuusto päättää hyväksyä 39. kaupunginosan (Tapaninkylä, Tapanila) korttelin 39213 tonttien 1 ja 2 sekä puistoalueen asemakaavan muutoksen 25.10.2016 päivätyn ja 17.5.2017 muutetun piirustuksen numero 12393 mukaisena ja asemakaavaselostuksesta ilmenevin perustein.
Kaupunkisuunnitteluvirasto 17.5.2017
Ksv 0742_47, karttaruutu 683501
Kaupunkisuunnitteluvirasto on tarkistanut 25.10.2016 päivättyä 39. kaupunginosan (Tapaninkylä, Tapanila) korttelin 39213 tonttien 1 ja 2 sekä puistoalueen asemakaavan muutosehdotusta nro 12393. Kaavaehdotukseen tehdyt muutokset ilmenevät yksityiskohtaisesti liitteestä ja kaavaselostuksesta.
Tavoitteena on muuttaa puistoalue sekä osa nykyisestä enintään kaksiasuntoisten pientalojen korttelialueesta (AO) uusiksi tonteiksi. Tontit merkitään erillispientalojen korttelialueeksi (AO/s), jolla ympäristö on säilytettävä. Kertojantie 9:ssä sijaitseva rakennus suojellaan asemakaavamääräyksellä. Tuomaankujan kulmaukseen sijoitetulle uudelle tontille on merkitty rakennusala, johon saa sijoittaa siirtämällä säilytettävän kulttuurihistoriallisesti merkittävän rakennuksen.
Uutta asuntokerrosalaa on 560 k-m2.
Helsingin kaupunki omistaa puistoalueen pohjoisosan. Korttelialue sekä eteläosa puistosta ovat yksityisomistuksessa.
Kaavaratkaisu on tehty tonttien omistajien hakemuksien johdosta ja kaupungin aloitteesta. Kaavaratkaisun sisältö on neuvoteltu hakijoiden kanssa.
Kaupunkisuunnittelulautakunta esitti kaavaehdotuksen hyväksymistä. Kaavaehdotus oli julkisesti nähtävillä ja siitä saatiin lausunnot. Esitetyt huomautukset kohdistuivat rakennusaloihin ja hulevesiin. Kaavaehdotukseen tehtiin muutoksia, jotka on esitetty yksityiskohtaisesti kaavaselostuksen viimeisessä luvussa.
Tontit ja puistoalue sijaitsevat Tapanilan kulttuurihistoriallisesti arvokkaalla pientaloalueella.
Molemmilla tonteilla sijaitsee omakotitalo. Kertojantie 9:n asuinrakennus on arkistotietojen mukaan 1930-luvulta, viereisen tontin asuinrakennus on valmistunut 1980-luvun lopulla. Puistoalue (Kertojanpuisto) on rakentamaton ja sillä sijaitsee muuntamo sekä vanha talousrakennus.
Alueella on voimassa kaksi asemakaavaa vuosilta 1981 ja 1999. Asemakaavassa korttelialue on käyttötarkoitukseltaan enintään kaksiasuntoisten pientalojen korttelialuetta (AO), jossa molemmilla tonteilla on rakennusoikeus 200 k-m2. Tonteilla on rakennusalat kaksi- ja yksikerroksisille rakennuksille. Puistoon on merkitty paikka muuntamolle sekä alueen osa, jolla puusto on säilytettävä.
Kaupunkisuunnittelulautakunta päätti 25.10.2016 asettaa kaavaehdotuksen nähtäville ja sen jälkeen kaavaehdotus oli julkisesti nähtävillä 18.11.–19.12.2016.
 Helsingin seudun ympäristöpalvelut -kuntayhtymä
 ympäristökeskus.
Kaavaehdotukseen on tehty muutoksia, jotka on esitetty yksityiskohtaisesti liitteessä ja kaavaselostuksen viimeisessä luvussa. Kaavaselostusta on täydennetty suunnittelu- ja käsittelyvaiheiden sekä suojaviheralueen osalta.
Kaupunginmuseo Kulttuuriympäristöyksikkö 11.1.2017
Kaupunkisuunnitteluviraston lausuntopyyntö 4.11.2016
Helsingin kaupunkisuunnitteluvirasto on pyytänyt Helsingin kaupunginmuseolta lausuntoa asemakaavan muutosehdotukseen, joka koskee Tapanilassa sijaitsevaa erillispientalo- ja puistoaluetta ja mahdollistaisi neljän uuden erillispientalotontin muodostamisen. Kaupunginmuseo tarkastelee asiaa perustehtävänsä mukaisesti kulttuurihistorian ja kulttuuriympäristön vaalimisen näkökulmasta ja lausuu pyydettynä seuraavaa.
Tapanilan pientaloalue on maakunnallisesti arvokas kulttuuriympäristö joka edustaa 1900-luvun alkupuolen esikaupunkirakentamista radan varressa. Yleiskaava 2002:ssa alue on määritelty kulttuurihistoriallisesti, rakennustaiteellisesti ja maisemakulttuurin kannalta merkittäväksi alueeksi. Asemakaavan muutosehdotuksen tavoitteena on muuttaa puistoalue sekä osa nykyisestä enintään kaksiasuntoisten pientalojen korttelialueesta uusiksi tonteiksi. Voimassa olevien asemakaavojen mukaan molemmilla tonteilla on rakennusoikeutta 200 kerrosneliömetriä yksi- ja kaksikerroksisille rakennuksille. Muutosehdotuksessa uutta asuntokerrosalaa on 560 kerrosneliömetriä. Tontit merkitään erillispientalojen korttelialueeksi, jolla ympäristö on säilytettävä. Kertojantien ja Tuomaankujan kulmaukseen sijoitettavalle uudelle tontille saa sijoittaa siirtämällä säilytettävän kulttuurihistoriallisesti merkittävän, alueen arvoon ja ominaispiirteisiin soveltuvan huvilarakennuksen.
Molemmilla muutosehdotusta koskevilla tonteilla sijaitsee omakotitalo. Osoitteessa Kertojantie 9 sijaitseva 1930-luvulta peräisin oleva kaksikerroksinen mansardikattoinen rakennus suojellaan kaavaehdotuksessa asemakaavamääräyksellä sr-3. Määräyksen mukaan rakennus on paikallishistoriallisesti ja aluekokonaisuuden kannalta arvokas rakennus, jota ei saa purkaa. Viereisen tontin rakennus on valmistunut 1980-luvun lopulla. Kertojanpuisto on rakentamaton ja sillä sijaitsee muuntamo ja vanha talousrakennus.
Kaupunginmuseo on lausunut asiasta aiemmin 25.2.2015. Lausunnossa tuolloin mainitut asiat on huomioitu asemakaavan muutosehdotuksessa, joten kaupunginmuseolla ei ole kaavaehdotuksesta huomautettavaa.
25.2.2015 Lausunto annettu
Maaret Louhelainen, tutkija, puhelin: +358403347014
maaret.louhelainen(a)hel.fi
Yleisten töiden lautakunta 10.01.2017 § 10
Asemakaavan muutos koskee Kertojantien varrella sijaitsevaa pientalo- ja puistoaluetta Tapanilan pientaloalueella Tapaninkylässä (39. kaupunginosa).
Kaavamuutoksen tavoitteena on muuttaa Kertojanpuiston puistoalue sekä osa nykyisestä pientalojen korttelialueesta uusiksi tonteiksi. Kaavaratkaisulla muodostetaan neljän uutta tonttia. Tontit merkitään erillispientalojen korttelialueeksi (AO/s), jossa ympäristö on säilytettävä. Kertojantie 9:ssä sijaitseva rakennus suojellaan asemakaavamääräyksellä. Tuomaankujan kulmaukseen sijoitetulle uudelle tontille on merkitty rakennusala, johon saa sijoittaa siirtämällä säilytettävän kulttuurihistoriallisesti merkittävän rakennuksen.
Kaavamuutoksessa poistuva yleinen viheralue aiheuttaa muutoksia alueen hulevesien viivytyskapasiteettiin Longinojan valuma-alueella. Läpäisevän pinta-alan pienenemistä tulee kompensoida esittämällä kaavassa tonteille hulevesien viivytysrakenteita.
Kaavamuutosalueeseen rajautuvat kadut Kertojantie ja Tuomaankuja ovat sorateitä. Neljän uuden asuinrakennuksen myötä katujen liikennemäärät eivät kasva merkittävästi eivätkä siten tuo muutostarpeita kadun ylläpitoon tai rakentamisen kiireellisyyteen. Soratiet on tunnistettu yhdeksi Tapanilan puutaloalueen ympäristön säilymisen arvopiirteeksi.
Muuntamorakennuksen ympärille jäävä alue tulee osoittaa puistoalueen (VP) sijasta suojaviheralueeksi (EV).
Pelastuslautakunta 13.12.2016 § 144
Pelastuslautakunta antoi seuraavan lausunnon Tapaninkylän, Tapanilan (39.ko) asemakaavan muutoksesta nro 12393:
Pelastuslautakunnalla ei ole huomautettavaa asemakaavan muutokseen nro 12393.
Ympäristölautakunta 13.12.2016 § 377
Kaupunkisuunnittelulautakunta 25.10.2016 § 348
 asettaa 25.10.2016 päivätyn asemakaavan muutosehdotuksen nro 12393 julkisesti nähtäville 30 päiväksi maankäyttö- ja rakennusasetuksen 27 §:n mukaisesti. Asemakaavan muutos koskee 39. kaupunginosan (Tapaninkylä, Tapanila), korttelin 39213 tontteja 1 ja 2 sekä puistoaluetta.
 asemakaavan muutosehdotuksen nro 12393 hyväksymistä, mikäli ehdotuksesta ei tehdä maankäyttö- ja rakennuslain 65 §:n mukaisia muistutuksia eivätkä ehdotuksesta annetut lausunnot anna aihetta asian käsittelemiselle uudelleen kaupunkisuunnittelulautakunnassa.
Rakennusvirasto 26.2.2015
Kaupunkisuunnittelu on pyytänyt rakennusviraston mielipidettä osallistumis- ja arviointisuunnitelmasta 1191-00/15 ja asemakaavaluonnoksesta 10.3.2015 mennessä. Muutosalue sijaitsee 39. kaupunginosassa (Tapaninkylä).
Asemakaavan muutos koskee kahta omakotitalotonttia osoitteissa Kertojantie 9 ja 11 sekä tonttien viereistä Kertojanpuistoa. Kertojanpuiston eteläosa on yksityisomistuksessa ja pohjoisosa kaupungin omistuksessa. Kaupungin puistoalueella sijaitsee muuntamorakennus. Kaavamuutoksessa nykyiset tontit ja puistoalue jaetaan neljäksi omakotitalotontiksi. Muuntamoalueelle jää pieni kaista puistoaluetta.
Kertojanpuisto on ollut luonnonmukaisessa tilassa eikä sen poikki johda rakennettua reittiä. Pukinmäen, Tapanilan, Tapaninvainion ja Ylä-Malmin viheraluesuunnitelmassa (2007-2016) on todettu, että puiston käyttötarkoituksen muutosta voidaan tutkia.
Tonttien ajoneuvoliittymissä tulee hyödyntää mahdollisuuksien mukaan jo olemassa olevia tonttiliittymiä ja tutkia mahdollisuuksia yhdistää uusien tonttien liittymiä. Ajoliittymien näkemäalueisiin tulee kiinnittää huomiota, sillä alueella on paljon jalankulkua läheisten koulujen ja päiväkotien johdosta.